
Grozījumi Ministru kabineta 2022. gada 1. marta rīkojumā Nr. 143 "Par Kultūrpolitikas pamatnostādnēm 2022.–2027. gadam "Kultūrvalsts""
· Izdarīt Ministru kabineta 2022. gada 1. marta rīkojumā Nr. 143 "Par Kultūrpolitikas pamatnostādnēm 2022.–2027. gadam "Kultūrvalsts"" (Latvijas Vēstnesis, 2022, 45. nr.) šādus grozījumus:
· 1. Izteikt 2. punktu šādā redakcijā:
· "2. Noteikt Kultūras ministriju par atbildīgo institūciju pamatnostādņu īstenošanā, bet Ārlietu ministriju, Ekonomikas ministriju, Finanšu ministriju, Izglītības un zinātnes ministriju, Labklājības ministriju, Veselības ministriju un Viedās administrācijas un reģionālās attīstības ministriju – par līdzatbildīgajām institūcijām."
· 2. Svītrot 5.1. apakšpunktu.
· 3. Izteikt 5.2. apakšpunktu šādā redakcijā:
· "5.2. līdz 2026. gada 15. septembrim – pamatnostādņu īstenošanas starpposma novērtējumu;".
· 4. Izteikt 5.3. apakšpunktu šādā redakcijā:
· "5.3. līdz 2026. gada 30. septembrim – pamatnostādņu īstenošanas plānu 2026.–2027. gadam."

